עילי צ'פמן

עילי צ'פמן (נולד ב-27 במרץ בשנת 1998) הוא שחקן וזמר ישראלי.

ביוגרפיה 
צ'פמן נולד בקריית אונו. אביו הוא רופא ואימו היא דוקטור לביולוגיה במכון למחקר ביולוגי. אבי סבו, קדיש לוז, היה יושב ראש הכנסת. לפני שירותו הצבאי הוא היה במכינת מסבח"ה.

בשנת 2019 התמודד בעונה השישית של ריאליטי הכישרונות "הכוכב הבא" ונבחן עם שיר מקורי משלו בשם "איך שאת" והגיע עד לשלב המבחן הגורלי. מאוחר יותר הוא הוציא את השיר "איך שאת" כסינגל הראשון שלו.

בחודש אפריל 2021 עלתה לאוויר סדרת הנוער "מקיף מילאנו", בה צ'פמן מגלם את גיא גופר, נער צעיר שהוריו מתגרשים ונכנס למשבר. צ'פמן גם מבצע את שיר הנושא של הסדרה, "לעוף גבוה", ביחד עם מיקה צור. במאי 2022 הוציא לאור את הסינגל "ככה - השיר של מבורך" מתוך הסדרה. על תפקידו בסדרה היה מועמד לפרס "השחקן הטוב ביותר בסדרת דרמה" בטקס פרסי הטלוויזיה לילדים ולנוער.

ב-16 במאי 2022 עלתה לאוויר סדרת הדרמה-קומדיה "שישו ושמחו" בכאן 11 בה מככב צ'פמן. ב-14 ביוני של אותה השנה הוא הוציא לאור את הסינגל שלו, "מצפון". ב-28 ביולי של אותה השנה עלתה לאוויר סדרת הנוער "אינפיניטי" בה מגלם צ'פמן את יונתן, תלמיד מקובל והומוסקסואל בארון.

באמצע שנת 2022 פורסם כי צ'פמן לוהק לתפקיד של אדם רז בסדרת הנוער "שומקום" לצד השחקנית והזמרת אלה לי להב. ביחד עם אלה לי, הוא מבצע את שיר הנושא של הסדרה, "שומקום", בנוסף לגרסאות כיסוי המופיעות גם בפסקול הסדרה: "מקום לדאגה", "בגלל הרוח" ו-"Dance Monkey" עם שחקני הסדרה. הסדרה עלתה לאוויר ב-28 באוקטובר של אותה השנה, ועונתה הראשונה הסתיימה ב-4 בדצמבר של אותה השנה. בשנת 2022 זכה צ'פמן בפרס "שחקן ראשי בסדרת נוער" בטקס פרסי נבחרי השנה של פרוגי על תפקידיו ב"מקיף מילאנו", "שומקום" ו"אינפינטי".

בפברואר 2023 הוציא את הסינגל "עד סוף העולם". במאי 2023 עלתה לאוויר סדרת הנוער "לעוף על אנה" בה צ'פמן מככב לצד אנה זק. ב-4 בספטמבר הוציא את הסינגל "מבולבל", אותו כתב עם ים רפאלי והפיק צוקי. את הקליפ לשיר צילם צ'פמן בבית חולים תל השומר, ומשתתפים בו השחקנים שחר טבוך ופיליפ שאולוב.

צ'פמן צפוי לככב בהפקה הישראלית של המחזמר "שיער" בתיאטרון הבימה בתפקיד קלוד לצד אלה לי להב ונועם קלינשטיין.

חיים אישיים 
צ'פמן מתגורר בקיבוץ דגניה ב'. הוא בזוגיות עם השחקנית מיכאלה מזרחי.

דיסקוגרפיה 
 2019: "איך שאת"
 2021: "לעוף גבוה" (עם מיקה צור; שיר הנושא של "מקיף מילאנו")
 2022: "ככה - השיר של מבורך"
 2022: "מצפון"
 2022: "שומקום" (עם אלה לי; שיר הנושא של "שומקום")
 2023: "עד סוף העולם"
 2023: "תמיד היית את" (מתוך "לעוף על אנה")
 2023: "תמיד היית את" (עם אנה זק; מתוך "לעוף על אנה")
 2023: "מבולבל"

פילמוגרפיה

פרסים ומועמדויות

קישורים חיצוניים

הערות שוליים 

שחקני קולנוע וטלוויזיה ישראלים
זמרים-יוצרים ישראלים
מתמודדי הכוכב הבא
קריית אונו: אישים
דגניה ב': אישים
ישראלים שנולדו ב-1998